какво представлява нотариалното завещание ?
това е завещателно разпореждане, което се извършва пред нотариус в присъствие на свидетели. завещателят се явява лично, като съставянето на завещателното разпореждане започва с изявяване на волята му на нотариуса, който я записва така, както е изявена и прочита завещанието на присъстващите лица (завещателят и свидетелите). свидетелите не могат да бъдат такива лица, в чиято полза се прави завещателното разпореждане. нотариусът следва да отбележи място и дата на съставянето на завещанието.